ח"כ לשעבר באסל גטאס נכנס היום (ראשון) לכלא גלבוע בליווי תומכיו שהגיעו ללוות אותו בשירה וקריאות עידוד.
על גאטס נגזרו שתי שנות המאסר לאחר שהורשע במסגרת הסדר טיעון בהברחת טלפונים סלולריים לאסיר ביטחוני בכלא קציעות. "אני נכנס לכלא בראש מורם", אמר חבר הכנסת שנשא שתי הצהרות - בערבית ובעברית. "אני נכנס גאה וזקוף קומה, ונהנה מתמיכה ציבורית אמיתית של העם שלי".
בחודש מרץ הוא הגיש את התפטרותו מהכנסת כחלק מהסדר הטיעון. "החלטתי לקבל את ההסכם של מאסר בפועל לשנתיים", אמר גטאס יומיים לפני כן. "המחיר שאני משלם הוא לא לשווא והעינוי של האסירים שלנו יזכה לתשומת לב". בנוסף, הוא טען כי היה נתון ל"מסע הסתה תוקפני וגזעני, שכלל ניסיון של המשטרה לייצר אווירה שלפיה ביצעתי עבירות ביטחוניות חמורות".
גטאס תועד מבריח טלפונים לכלא במצלמות האבטחה. בכתב האישום שהוגש נגדו נכתב כי הוא ניצל את מעמדו וסיכן את ביטחון המדינה. כמו כן, צוין הקשר שניהל עם המחבל וליד דקה, שהורשע ב-1984 בחברות בחוליה שרצחה את החייל משה תמם ומרצה מאז מאסר עולם, ועם האסיר באסל ביזרה - חבר בארגון פתח ומי ששימש כדובר האסירים חברי פתח בכלא.
הסיבה שלא נותנים להם פל שלא יתחננו פיגועים מהכלא אס למי נתת פל ולמה?